./data/phi1351/phi004/phi1351.phi004.perseus-lat2.xml
Cornelius Tacitus
fuerunt qui accensum desiderio Berenices reginae vertisse iter crederent; neque abhorrebat a Berenice iuvenilis animus, sed gerendis rebus nullum ex eo impedimentum  laetam voluptatibus adulescentiam egit, suo quam patris imperio moderatior  igitur oram Achaiae et Asiae ac laeva maris praevectus, Rhodum et Cyprum insulas, inde Syriam audentioribus spatiis petebat  atque illum cupido incessit adeundi visendique templum Paphiae Veneris, inclitum per indigenas advenasque  haud fuerit longum initia religionis, templi ritum, formam deae (neque enim alibi sic habetur) paucis disserere